11/vol. 50 Jurnalul Oficial al Uniunii Europene 239 32006D0862 L 335/38 JURNALUL OFICIAL AL UNIUNII EUROPENE 1.12.2006 DECIZIA CONSILIULUI din 22 mai 2006 privind încheierea unui acord sub forma unui schimb de scrisori între Comunitatea Europeană și Malaysia în temeiul articolului XXIV alineatul (6) şi al articolului XXVIII din Acordul General pentru Tarife și Comerț (GATT) din 1994 privind modificarea concesiunilor în listele de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în contextul aderării acestora la Uniunea Europeană (2006/862/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză, având în vedere propunerea Comisiei, întrucât: (1) La 22 martie 2004, Consiliul a autorizat Comisia să des- chidă negocieri cu alți membri ai Organizaţiei Mondiale a Comerțului (,„OMC”)) în temeiul articolului XXIV alineatul (6) din Acordul General pentru Tarife și Comerţ (GATT) din 1994, în contextul aderării Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace la Uniunea Europeană. (2) Negocierile au fost purtate de către Comisie în acord cu comitetul creat în temeiul articolului 133 din tratat și luând în considerare directivele de negociere adoptate de Consiliu. (3) Comisia a finalizat negocierile privind încheierea unui acord sub forma unui schimb de scrisori între Comunitatea Europeană și Malaysia în temeiul articolului XXIV alineatul (6) și al articolului XXVIII ale GATT din 1994. Acest acord ar trebui aprobat, DECIDE: Articolul 1 Acordul sub forma unui schimb de scrisori încheiat între Comunitatea Europeană și Malaysia în temeiul articolului XXIV alineatul (6) și al articolului XXVIII din Acordul General pentru Tarife și Comerţ (GATT) din 1994, în contextul aderării Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace la Uniunea Europeană, în ceea ce privește retragerea concesiunilor specifice în legătură cu retragerea listelor de angajamente ale Republicii Cehe, Republicii Estonia, Republicii Cipru, Republicii Letonia, Republicii Lituania, Republicii Ungare, Republicii Malta, Republicii Polone, Republicii Slovenia și Republicii Slovace în contextul aderării acestora la Uniunea Europeană, se aprobă în numele Comunității. Textul acordului sub formă de schimb de scrisori se atașează la prezenta decizie.